Setu lennet din ur levr, ur romant a faote din lenn a-choude ma m boa klevet komz anezhoñ : Dremmoù Arrasate, bet skrivet get Youenn Kervalan. Perak e faote din er lenn ? En arbenn ma komz a vro Euskadi ha ma klaskan anavout gwell ar  vro-se, ha memp deskiñ un tammig ar yezh (just a-walch, ma komzit euskareg pe ma teskit e vehen kontant da eskemm geneoch). Afe neo ket deskiñ un tammig ar yezh am behe choant gober, mes deskiñ penn-dre-benn ; pezh zo, neo ket ken aes. Setu-me neuze é lenn. Direnket on bet un tamm dre mand eo skrivet get lizherennoù un tamm bras, ha nouian ket perak, kavout a ran gozik gwell pa vez skrivet get lizherennoù bihan. Muioch e vezan a-barzh ! Lennet em eus ar levr betek ar fin, mes ret eo lâret emañ bet  un tamm klouar ma flijadur. Marse e oan é chortoz re a-berzh ur sort levr ? Atav em eus kavet ar senario un tamm laosk, hañval genin e oa un digarez evit komz ag ar liamm etre Bro-Euskadi ha Breizh. Re vrav ivez an istor (na bout emañ kriz doch un tu), ha diaes eo skriv ha lenn istorioù brav. Arruiñ a ra an harozez e bed brav an euskareg, ar stourmerion galonek. Deskiñ a ra an euskareg, ar brezhoneg... Diskouezet e vez deomp perzhioù bro Euskadi, an aozadurioù pennañ a-fed an euskareg, gouelioù bras ar  blez, ar skolioù (Ikastolak)... seblant a ra tost ur pennad Wikipedia. Deskiñ a raomp traoùigoù ur sort, mes hep bout a-barzh penn-dre-benn. Afe, pas me atav. Lod ag an istor zo diazezet àr un istor wir marse, ha spi am eus kar brav eo an istor ur sort. Mes setu, mankout a ra ur petraig bennak. A-fed yezh neo ket fall, mes neus ket peadra da vout entanet.